Не менш значнай праблемай практычнай пераемнасці з’яўляецца каардынацыя дзейнасці ўстаноў дашкольнай і першай ступені агульнай сярэдняй адукацыі ў супрацоўніцтве з сям’ёй па падрыхтоўцы дзяцей да школы. Розны культурна-адукацыйны ўзровень бацькоў стварае цяжкасці ва ўзгадненні агульнай праграмы супрацоўніцтва. З іншага боку, бацькі цяпер вельмі зацікаўлены ў якаснай падрыхтоўцы дзяцей да навучання ў школе.